On alles ülesanne. See "Saladuste" kiri, mis mul laual ees on ja millest tuleb tükk kirjutada, sisaldab väga palju seksi. No see räägib ühest naisest, kes hullupööra ringi tõmbab, niisugune nagu nümfomaani lugu. Et seksist nagu elu koosnebki. On oma mees ja armuke ja lisaks väga arvukalt juhuslikke vahekordi ning grupikaid. Mingid piirid on  abikaasa ja armukesega paigas, st mõlemad tolereerivad, aga ühel hetkel see naine oma mõõdutundetuses ületab nendegi tolerantsi piirid.  Aga seda et… seda ei saaks ju telekas näidata, see oleks paras pornofilmi stsenaarium.  Oleme siin nüüd vahetanud kirju ja arutanud ja ma pean tegema seda stsena kuidagi nii, et seksi ei näita, et see on ainult millegagi markeeritud… ehk et vaatajatele jääb mulje, et kus alles panid, aga tegelikult ei pannud ekraanil keegi kedagi ega midagi.  Ja oluline on ju  seejuures ikkagi midagi muud, st fookus on ikkagi selle peal, miks see naine niimoodi teeb. Et mis inimsuhted need niisugused on.  Ma siin nüüd juba oma paar tundi toksin küüntega lauaplaati ja mõtlen, kuidas seda tükki teha.